Vita:Bay Zoltán

message: Mivel kútfőből írom ide teszem:
Az amerikaiak, pár nappal megelőzték a BAY csapatot a hold radaros mérésével, de a Bay-féle mérés sokkal pontosabb (a készülék már régen készen volt, de a bombázások miatt a mérést el kellett halasztani), és a későbbi amerikai Mars mérést a Bay készülék továbbfejlesztésével végezték.
Duhos vita 2009. október 15., 11:59 (CEST)
thread_title:  Radarcsillagászat 

message: "A radarcsillagászat születése" alfejezet és a "Holdradar-kísérlet" fejezet,
illetve "A George Washington Egyetem" alfejezet második fele és az "A fénysebességen alapuló méter" című fejezet 
ugyanazokat az eseményeket, információkat tartalmazza, más fogalmazásban. Össze kellene dolgozni őket. Ragold vita 2009. október 21., 09:37 (CEST)
thread_title:  Duplázások 

message: Nevének kiejtése: bai. Ezt özvegyének szavaiból tudom, aki a Tudományos Akadémián egy megemlékezésen jelent meg. MZ/X vita 2011. július 15., 18:35 (CEST)
thread_title:  Nevének kiejtése 

message: A "Világsztár" születik túlságosan népszerűsködő, hangzatos cím, az egyik forrásból származik. Javítani kellene. MZ/X vita 2012. szeptember 8., 13:15 (CEST)
thread_title:  idézőjel 

message: Férjéhez hasonlóan jótékonykodik. Lásd: adakozás a Sapientia Egyetem javára MZ/X vita 2012. szeptember 8., 22:03 (CEST)
thread_title:  Júlia asszony 

message: Az 1948.évi LX. törvény alapján a 271/1949.számú minisztertanácsi határozat fosztotta meg Bay Zoltánt magyar állampolgárságától. Az 1990. évi XXXII. törvény, mely szerint azok, a fenti  jogfosztással magyar állampolgárságukat elvesztett személyek, akik 1990 előtt hunytak el, „kivételes jogalkotói gesztussal” posztumusz is visszakaphatták magyar állampolgárságukat – Bay Zoltánra nem vonatkozhatott. Ahogy nem vonatkozhatott az 1993. évi LV. törvény sem, amelyik eme „gesztust” már felülírja, de megfeledkezik az 1990-93 között idegenbe szakadtan elhunyt jogfosztott magyarokról. Így Bay Zoltán özvegyét 2016-ban a kancellária miniszter „Sajnálattal értesíti azonban, hogy az állampolgárság posztumusz visszaadására nincsen törvény adta lehetőség. Mindezek alapján Bay Zoltánnak jelenleg nincs magyar állampolgársága. Ha szigorúan vesszük, akkor a jelenlegi állampolgársági helyzete szerint „magyar származású amerikai”. – Dodi123 vita 2016. december 2., 22:43 (CET)
Ahogyan a szócikkben is szerepel, 2019. április 8-án a Miniszterelnökséget vezető miniszter tájékoztatta Bay Zoltán özvegyét, hogy korábban rosszul értelmezték a törvényt, és az 1990. évi XXVII. törvény 1.§ alapján Bay Zoltán visszakapta állampolgárságát, és magyar állampolgárként hunyt el. – Dodi123 vita 2019. április 12., 00:04 (CEST)
thread_title:  Magyar állampolgársága 

message: :1. Ez a forrás Bay Zoltán temetése napján (1993. április 10.) és tiszteletére bemutatott, 135 oldalterjedelmű  preprint volt: *  Bay Zoltán pályája és példája dokumentumokban. Gyűjt., vál., szerk. Nagy Ferenc. Budapest: Better - OMIKK - Püski, 1993. 135 p. 
replies: text: 2. Bay Zoltán pályája és példája dokumentumokban. Gyűjt., vál., szerk. Nagy Ferenc. Budapest: Better - OMIKK - Püski, 1993. 212 p. ISBN 963 593 191 6.
thread_title:  Forrás szakasz pontosítása 

message: Az Egyesült Izzó csak 1984-ben vette fel a Tungsram nevet.(ld: A Tungsram Rt. története 136.o.) Érdekes, hogy hogyan lett ez a cikk kiemelt, amikor ekkora tárgyi tévedés volt benne. – Rlevente  üzenet 2017. január 12., 11:02 (CET)
replies: text: Nem tudom milyen tárgyi tévedésről írsz? A TUNGSRAM védjegyet 1909. április 28-án vásárolták meg, és 1912-től alkalmazták. Az Első Osztrák-Magyar Villamvilágítási és Erőátviteli Gyár Egger B. és Tsa. névtől még sok névváltozata volt. Tambo vita 2017. január 12., 12:21 (CET)
Nem a védjegyről beszélek, hanem a cég nevéről. „A Tungsram név felvételére 1984-ben került sor” (136. oldal) – Rlevente  üzenet 2017. január 12., 13:02 (CET)
A válasz egyszerű: a felhasznált források – köztük korabeli források is – gyakran Tungsram-gyárként említik. A gyár korabeli „köznyelvi” elnevezése valószínűleg a fő terméküknek, a Tungsram márkájú izzólámpáknak a nevéből ered. A szócikken dolgozó wikipédia-szerkesztőknek semmilyen indokuk nem lehetett az eredeti forrásokban szereplő név megváltoztatására. Az kétségtelen, hogy az újpesti gyárnak Bay Zoltán idejében nem ez volt a hivatalos neve, de például már az 1930-as évektől „hivatalosan” is Tungsram-telepnek nevezték a gyár vízisport-telepét, a gyár üdülőtelepét, valamint a munkásoknak épített lakótelepét („A Tungsram Rt. története” 58. oldal). Ennek fényében nem csoda, hogy a korabeli sajtó, valamint a visszaemlékezők magát a gyárat is Tungsramnak emlegették. Nem tárgyi tévedés, hanem a felhasznált források torzításmentes továbbadása valósult meg a szócikkben. – Dodi123 vita 2017. január 12., 14:03 (CET)
Létezik olyan, hogy forráskritika. – Rlevente  üzenet 2017. január 12., 14:18 (CET)
Egy tudományos műben igen. A wikipédia viszont források alapján dolgozik, és ha nyilvánvalóvá válik, hogy az eredeti forrás hibásan említ valamit, akkor megjegyzésként hozzáírható, sőt a hibára rátaláló szerkesztőnek kötelessége is rámutatni arra, hogy „az eredeti forrásban szereplőtől eltérően a gyár neve ebben az időben hivatalosan nem Tungsram volt, hanem Egyesült Izzólámpa Rt.” A szerkesztő ugyanakkor nincs feljogosítva arra, hogy az eredeti forrást meghamisítsa. Különösen, ha az a Magyar Tudomány című folyóiratból, a Magyar Tudományos Akadémia lapjából való, mint ez és ez. – Dodi123 vita 2017. január 12., 14:33 (CET)

text: Ráadásul a Sas Elemér: Amire Bay Zoltán tanít című cikkben (Magyar Tudomány, 1981. 10. szám) szó szerint így szerepel: „a Tungsram (mai Egyesült Izzó)” – Dodi123 vita 2017. január 12., 14:38 (CET)
Sajnos ezek a források számomra elérhetetlenek. – Rlevente  üzenet 2017. január 12., 14:52 (CET)
thread_title:  Tungsram 

message: Még egy tárgyi tévedés: nem a Bay-csoportnak sikerült először a Hold-radar kísérlet: az amerikai Project Diana pár héttel megelőzte őket. ( ) – Rlevente  üzenet 2017. január 12., 13:54 (CET)
A szócikkben, a Hold-kísérlet szakaszban szó szerint szerepel ez: „A szenzációs eredmény értékét nem kisebbíti, hogy egy hónappal azelőtt az Amerikai Egyesült Államokban – az akkori viszonyok között a kor legfejlettebb technikáját használva – hasonló eredményre jutottak. Ez nem csökkenti Bay és társai érdemeit, mivel ők a háborús időkben, szűkösebb anyagi lehetőségek mellett, az amerikaiakénál nehezebb körülmények között végezték kísérleteiket. A magyar kutatók igen szerény eszközökkel, de annál nagyobb tudományos felkészültséggel dolgoztak, és az amerikaiakhoz képesti késést egyértelműen a háborús körülmények okozták. A radarcsillagászat történetírói Bayt e tudományág „szülőatyjának ” tartják és nevezik.” – Dodi123 vita 2017. január 12., 14:10 (CET)
A bevezetőben és Az első radarkapcsolat létrehozása a Holddal szakaszban pedig ez volt, amíg ki nem töröltem: „Ő vezette azt a csoportot, melynek először sikerült radarvisszhangot észlelnie a Holdról.” – Rlevente  üzenet 2017. január 12., 14:17 (CET)
thread_title:  Hold-radar 

message: Visszaállítottam JSoos szerkesztést az előző változatra. Egészen véletlenül úgy alakult, hogy ismerem az egykori Bay Zoltán gimnázium igazgatóját, és tőle tudom, hogy Bay számára lényeges volt a családi háttér vallásos jellege. MZ/X vita 2017. november 16., 18:00 (CET)
Ez így önmagában POV. Szerintem más szócikkben sem méltatjuk az alany feleségének családját. Ha viszont az életében kiemelkedően fontos volt a vallás, vagy felesége ill. családjának hozzájárulása a munkásságához, életútjához, akkor ennek meg kellene jelennie a szócikkben valahol. Pláne, hogy ez egy kiemelt szócikk,
így önmagában viszont a családja szakaszban szerintem felesleges, legfelejebb érdekes adalék, de az ég világon nem tesz semmit Bay Zoltánhoz hozzá. JSoos vita 2017. november 16., 22:20 (CET)
Sőt ez már abszurd! Most látom, Hogy itt nem is Bay Zoltán feleségének családjáról van szó!!! Hanem fiának, Bay József feleségének családjáról. Jasvasolom, hogy, mint a Böszörményi családba beházasodó Szabóhoz hasonlóan ez a bekezdés (már amennyire szükség van belőle) kerüljön megjegyzébe. JSoos vita 2017. november 16., 22:33 (CET)
replies: text: Szerintem tévedsz. Nem a fiának, nem is a felesége családjának, hanem a nagyapja fiának, azaz az apjának, Bay József református lelkésznek a felesége Böszörményi Julianna, aki Bay Zoltán édesanyja. Tehát az édesanyja felmenőiről van szó. A Családja szakasz első mondata tisztába teszi a kérdést.  A vitatott szakasz szerintem nem felesleges a szócikkben, a családi háttér fontos szokott lenni. – Dodi123 vita 2017. november 16., 22:49 (CET)
thread_title:  Ároni család